Karanténne zariadenia v Piešťanoch sa rozširujú o hotelovú akadémiu
Piešťanská radnica na svojej stránke na sociálnej sieti informuje, že ku karanténnym zariadeniam na území kúpeľného mesta sa zaradí aj internát Hotelovej akadémie Ľudovíta Wintera. K hotelu Signál na Sĺňave a kúpeľnému zariadeniu Granit na Teplickej ulici tak pribudne aj toto školské zariadenie na Stromovej ulici.
Primátor Peter Jančovič na sociálnej sieti zverejnil znenie sms správy:
"Na základe rozhodnutia Ústredného krízového štábu zo dňa 27.3.2020 budú na účely povinnej karantény občanov SR repatriovaných zo zahraničia na územie SR využívané okrem ubytovacích zariadenia v správe štátu aj ubytovacie zariadenia v správe všetkých VUC – stredoškolské internáty. Medzi tieto zariadenia patri aj internát hotelovej akadémie v Piešťanoch, kde budú od dnes umiestnené osoby z individuálnych návratov. Regionálny úrad verejného zdravotníctva vykonáva epidemiologicky dohľad."
zdroj FB Mesto Pieťany